**B E S Z Á M O L Ó**

**Répcelaki Közös Önkormányzati Hivatal 2017. évi munkájáról**

Tisztelt Képviselő-testület!

A 2017-es év az európai uniós – elsősorban Területi Operatív Programban meghatározott pályázatokra – valamint az egyéb hazai pályázatokra történő felkészülés és végrehajtás jegyében telt. Ezen túlmenően előkészítettük és szerveztük az önkormányzatok gazdasági programjában és az éves költségvetési tervekben kitűzött célok és teljesítménykövetelmények megvalósítását. Önkormányzataink érintettek voltak 2017. január 1. hatállyal az elektronikus közigazgatás kiterjesztése keretében a közigazgatási munka informatikai szolgáltatásokkal történő támogatását célzó ASP szolgáltatás bevezetésével, melyről az alábbiakban nyújtok részletesebb tájékoztatást.

A szervezetet és a feladatokat alapvetően meghatározó jogszabály a Magyarország helyi önkormányzatairól szóló 2011. évi CLXXXIX. törvény (a továbbiakban Mötv.). Hivatalunk továbbra is három önkormányzat közigazgatási feladatainak előkészítéséről és végrehajtásáról gondoskodik.

A Répcelaki Közös Önkormányzati Hivatal ebben az évben is a folyamatosan változó jogszabályi környezet mellett teljesítette feladatait.

A közigazgatási feladatok alapvető két nagy részterületén – úgy, mint az önkormányzat működésével kapcsolatos feladatok, másrészt az ágazati feladatok ellátása esetében – a törvényes működés 2017. évben is biztosított volt Répcelak város, Csánig és Nick község tekintetében.

A ***feladatellátásról*** az alábbiakról adhatunk számot:

Répcelak Város Önkormányzatának gazdasági programja kiemelten kezeli a *városi kézilabda sportcsarnok* megvalósítását. A tavalyi évben megvalósítás érdekében jelentős szervezési és előkészítési munka zajlott és az idei évben a sportcsarnok épülete elkészült. A megvalósítás során az önerő biztosítására nyújtott támogatás elszámolása megtörtént.

A *Területi Operatív Program* keretében Répcelak Önkormányzata három pályázatot nyújtott be: Helyi gazdaságfejlesztés keretében fedett piac építését céloztuk, Zöld város kialakítása, melynek keretében megvalósulhat a butiksor környezetének rekonstrukciója, és a Fenntartható települési közlekedésfejlesztés, melynek során kerékpárút épülne a Bartók Béla, Arany János és József Attila utcákban. Ez utóbbi pályázatunk sajnos nem nyert támogatást, de a TOP-1.1.3-15-VS1-2016-00005 számú „Fedett piac építése Répcelakon” című projektünkkel 60 millió Ft támogatást nyert Répcelak, a Vas Megyei Önkormányzati Hivatallal és a Répcelaki Városüzemeltetési és Szolgáltató Nonprofit Kft.-vel konzorciumi együttműködés keretében.

A TOP-2.1.2-15-VS1-2016-00010 számú „Répcelak belterület 86 számú főút melletti területének komplex városképi fejlesztése” című projekttel 151.318.324,-Ft támogatást nyert Répcelak, a Vas Megyei Önkormányzati Hivatallal konzorciumi együttműködés keretében. A projektek előkészítési és menedzselési feladatait a Vas Megyei Önkormányzati Hivatal végzi.

*Egyéb hazai és uniós pályázatok*keretében a tavalyi évben összesen 17 db, az idei évben 4 pályázat készült.

Az idei évben a TOP-3.2.1 „Energiahatékonyság és megújuló-energiaforrás használat fokozása az önkormányzatoknál” című felhívás keretében az általános iskola energetikai rekonstrukciójára84 969 201,-Ft összegben támogatási kérelem benyújtásra került. Az elnyerhető támogatás intenzitása 100%.

*Nick Község Önkormányzata* részére önkormányzati fejlesztésekre a Mező utca és a Dózsa köz felújítására, a vidéki térségek kisméretű infrastruktúrájának és alapvető szolgáltatásainak fejlesztésére meghirdetett pályázatok közül Nick település érdekében pályázatot nyújtunk be a Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése (kódszám:VP6-7.2.1-7.4.1.2-16) tárgyában. 41.358.000,-Ft támogatási igénnyel.

*Csánig Község Önkormányzata* részére a Közművelődési pályázat érdekeltségnövelő támogatás elnyerésére, Kisösszegű önkormányzati fejlesztések területén a Könyvtár épület felújítására nyújtottunk be pályázatot.

Az EFOP-1.3.7-17-2017-000365 számú pályázat keretében 42 millió Ft-ot nyertek az Egyházak és a Répcelakért Egyesület rendezvények szervezésére és eszközbeszerzésre.

A többi pályázat tekintetében az idei évben a megvalósításon volt a hangsúly.

A tavalyi évben a Közigazgatás- és Közszolgáltatás-fejlesztés Operatív Program keretén belül a Miniszterelnökség által kiadott KÖFÖP-1.2.1-VEKOP-16 „Csatlakoztatási konstrukció az önkormányzati ASP rendszer országos kiterjesztéséhez” c. pályázaton megnyert 7 millió Ft összegű támogatás elszámolása folyamatban van. A projektmenedzser feladatait az adócsoport munkatársa Szabó-Kósa Mária látja el.

*Adósságkonszolidációban* nem részesült önkormányzatok támogatása érdekében aTatay Sándor utca I. szakaszán (közút és csapadékvíz elvezetés) infrastruktúra kiépítésére, illetve az Egészségház belső átalakítására, illetve a Ravatalozó épület átalakítására, felújításáraigényelt támogatás felhasználása megtörtént, az elszámolás folyamatban van.

*Nick* településen a Rába és Táncsics utca burkolat felújítását, *Csánig* község érdekében a temetőkerítés felújítását valósítottuk meg, melyekre támogatást sikerült nyerni.

*Nick* község érdekében a Mező és a Dózsa köz burkolat felújítására nyújtottunk be pályázatot, melyet sajnos önerő rendelkezésre állásának a hiánya miatt utasítottak el.

*Vidékfejlesztés* – Településképet meghatározó épületek felújítása és energetikai fejlesztése – tekintetében szintén mindhárom település érdekében nyújtottunk be pályázatot az MVH-hoz. *Répcelak* tekintetében a Radó ház külső felújítására és átalakítására, valamint fűtéskorszerűsítésére érkezett támogató határozat, melynek értelmében 18.769.185,-Ft vissza nem térítendő támogatásban részesülünk. A közbeszerzési eljárás eredményeképp a Cseh 92 Kft.-vel került sor a szerződéskötésre a kivitelezési munkák elvégzésére. *Nick* községben a Kultúrház energetikai fejlesztésére és korszerűsítésére 17.754.678,-Ft-ot, míg *Csánig* érdekében a könyvtár épület energetikai fejlesztésére és fűtéskorszerűsítésére 9.100.947,-Ft-ot nyertünk. Mindkét beruházás esetében a kivitelezési munkák végzése folyamatban van.

Nagy lehetőség, ugyanakkor hatalmas kihívás Répcelak és Csánig részére kiemelt projekt keretében nevezetesen „Felhívás a fejlesztési kötelezettséggel rendelkező települések számára szennyvízelvezetéssel és-kezeléssel kapcsolatos fejlesztések megvalósítására” elnyert pályázati támogatással a répcelaki szennyvíztisztító telep és hálózat korszerűsítése és kapacitásbővítése, valamint Csánig községnek – a répcelaki szennyvíz-agglomerációhoztörténő csatlakozás feltételével – a szennyvíz hálózat kiépítése. Az elnyert támogatás összege több mint 900 millió Ft. Az állami támogatás 179 millió Ft. Csánig település agglomerációs besorolása folyamatban van, mely számos intézkedés, tervezési munka és dokumentáció elkészítését feltételezte, többszöri egyeztetéssel a vízügyi hatóságokkal. Az agglomerációs csatlakozás feltételeit magába foglaló tanulmány a kérelemmel együtt az illetékes vízügyi igazgatóság jóváhagyása után megküldésre került az Országos Vízügyi Felügyelethez, amely jóváhagyta és felterjesztette a Belügyminisztériumba. A Belügyminisztérium helyben hagyta az agglomerációs csatlakozási kérelmet,és most a kormányrendeletben történő megállapításra várunk.

Répcelak Önkormányzata a Hunyadi utca mögötti területen (Tatay Sándor utcában) építési telkek kialakításáról döntött. A megvalósítás keretében megkezdődött a telekalakítás feltételeinek megteremtése. Ezen belül a villamos hálózat- és közvilágítás kiépítése, az útépítés- és csapadékvíz elvezetés vízellátási rendszer-, szennyvízelvezetés, és gázellátási rendszer kiépítése történt meg az idei évben. Az első ütemben az utca fele – 13 db építési telek – kialakítása valósult meg, melyből 7 db telek értékesítése is lezárult.

*Tervezési feladatok* összefoglalva:

* Répcelak Város Településfejlesztési Koncepciójának, Integrált településfejlesztési stratégiájának elkészítése és a hatályos településrendezési tervének felülvizsgálata a 314/2012. (XI. 8.) Korm. rendelet alapján. Répcelak város településrendezési eszközeinek módosítása.
* Sportcsarnok beruházás figyelemmel kísérése,
* Ravatalozó átalakítás közbeszerzésre történő előkészítése,
* Telekalakítás a Tatay Sándor utcában,
* Répcelak, Radó Kálmán tér 1. szám alatti műemlék épület átalakítási és felújítási építés engedélyeztetési terveinek elkészítése. Feltétel volt, hogy a megrendelő az épületet közösségi és kulturális célokra kívánja hasznosítani.
* Répcelak közterületein a virágágyások kertészeti tervezése,
* Nick településen Pályázat benyújtásához elkészültek a Műgáti utak tervei, és az időszakos felújításuk (kavicsozás) is megvalósult.

Aberuházásicsoportáltalkészítettajánlatifelhívásokszáma 38 db, azideiévben ez ideig aberuházásicsoportáltalmegkötésreelőkészítettéssikeresenmegkötöttszerződésekszáma 87 db, megrendelések száma: 55 db.

Répcelak részére megindítottuk a szabadpiacon történő villamos energia beszerzési eljárást, mely eredményesen zárult, a beszerzésről a novemberi ülés döntött. Sajnos az árak megnövekedtek, de még mindig kedvezőbbek, mint az egyetemes szolgáltatási díjak.

Az önkormányzati vagyon tekintetében előkészítettük több ingatlan adásvételét:

* A Tatay S. utcában 2000,-Ft + ÁFA/m2 áron 7 db építési telek eladása történt meg.
* *Nick* település részére az elmúlt években előkészítettük és bonyolítottuk az Ady E. utca útalapját képező Gysev tulajdonú ingatlan megvásárlását, továbbá a fénykeresztnek helyt adó, szintén Gysev tulajdonú ingatlan bérleti szerződését. A tavalyi évben a bérelt terület, továbbá a 262/8 hrsz-ú ingatlan megvásárlása érdekében folytak tárgyalások. A területek tekintetében az ajánlatunkat közöltük a GysevZrt. vezetőségével. A GYSEV Zrt. elektronikus árverésre bocsátotta a megvásárolni kívánt ingatlanokat, melyet az önkormányzat az árverés útján a 262/8 hrsz.-ú ingatlant 2.280.000,-Ft+Áfa összegben, a fénykereszt területe 420.000,-Ft + Áfa meg is vásárolta.
* *Csánig* tekintetében egy belterületi lakóházas ingatlan és egy építési telek eladása történt meg.

Ezen túlmenően a csoport intézkedett 17 db közútkezelői hozzájárulás, 11 db építésügyi szakhatósági állásfoglalás, 6 db természetvédelmi szakhatósági állásfoglalás, 10 db tulajdonosi hozzájárulás, és 1 db úthasználati hozzájárulás ügyében.

Telepengedélyezési eljárás keretében 5 db döntés született, hatósági bizonyítványok száma 5 db, igazolások gépkocsi tároláshoz 3 db, közterület foglalási engedély 25 db, befogadói nyilatkozatok 2 db, közterületi bontási engedély 4 db került kiadásra.

Az idei évben egy *közbeszerzést* bonyolítottunk: „Vállalkozási szerződés Répcelak, Radó Kúria felújítási munkáira” tárgyban kiírt, építés beruházásra a Kbt. 115. § (1) bekezdés szerinti eljárást folytattuk le. A közbeszerzés nyertese a Cseh 92 Kft., mely céggel a szerződést megkötöttük.

Mindhárom település tekintetében folyamatban van a települési arculati kézikönyvek elfogadása, továbbá a településképi rendelet megalkotása.

A *pénzügyi csoport* látja el a három település önkormányzata mellett a Répcelaki Közös Önkormányzati Hivatal, a Bölcsőde és Idősek Klubja, a Répcelaki Művelődési Otthon és Könyvtár, a Répcelaki Százszorszép Óvoda, valamint Répcelak és Térsége Társulás gazdálkodási, pénzügyi, munkaügyi feladatait.

2014. január 1-től a 4/2013.(I.11.) Kormányrendelet értelmében az államháztartás szervezeteinél új, egységes számviteli rendszer került bevezetésre, amely az eddigi évek számvitelétől teljes mértékben eltérő szemléletmódban vizsgálja a gazdasági eseményeket, mivel egyrészről költségvetési számvitel rendszerében egységes rovatrend szabályai szerint kell nyilvántartásba venni a kötelezettségvállalásokat és követeléseket, másrészről ugyanezen gazdasági eseményeket a pénzügyi számvitel szerint is nyilvántartásba kell venni.

Fenti jogszabálynak eleget téve az önkormányzatok a piacon lévő különböző integrált könyvelési rendszereket használtak, melyet kötelező jelleggel, az államháztartási számvitelnek teljes körűen megfelelő – ingyenesen üzemelő – ASP rendszer vált fel. 2017. január 1-től a települések felének kellett kötelezően csatlakozni a gazdálkodási és adó szakrendszerhez. A hivatalunkhoz tartozó települések ebbe a csoportba tartoztak. Alapvető elvárás a központi rendszerrel szemben, hogy egységes pénzügyi, ügyviteli, ügyintézési, adatszolgáltatási és egyéb alapfeladatok egységes szabályok szerinti elvégzését, átláthatóságát biztosítsa valamennyi társulás, önkormányzat, és hozzá tartozó költségvetési szerv számára.

Az új rendszer bevezetéséből adódó nehézségek jellemezték a beszámolás évét. A program a korábban használt Eper programnál jóval bonyolultabb, több adminisztrációt igényel.

A felhasználók jelzései alapján a program működésének hibáit az üzemeltetők folyamatosan javítják, fejlesztik, az egyes menüpontok folyamatosan változnak. A rendszer a tervek szerint 2019. január 1-re éri el a végleges változatát, amikor utolsó fázisként a nagyvárosok is csatlakoznak.

2018. január 1-től az ingatlanvagyon kataszterrel kapcsolatos feladatokat is az ASP egyik önálló szakrendszerében kell ellátni.

Az ASP-ben vezetett nyilvántartások alapján havi adatszolgáltatást kell benyújtani a Magyar Államkincstár felé minden intézményre, negyedévente mérlegjelentés és évente költségvetési beszámoló és elemi költségvetés. A jelentések leadása komoly szakmai munkát igényel, és a határidők betartása nagyon fontos, mert késedelmes adatszolgáltatás esetén bírságot ró ki a Magyar Államkincstár, valamint felfüggeszthetik az állami támogatás folyósítását is. A Pénzügyi csoport mindent megtett, hogy a fenti jelentések minden esetben határidőben kerüljenek feladásra, ez sokszor úgy volt lehetséges, hogy a kollégák munkaidőn túl is dolgoztak. Összességében elmondhatjuk, hogy a csoport 2017. évben sikeresen oldotta meg a rá váró feladatokat.

Többletfeladatként jelentkezik, hogy 2017. január 1-től Répcelak belépett az áfa körbe. A nem lakás céljára szolgáló ingatlanok tekintetében adókötelezettségünk keletkezik, melyet havonta vallunk és fizetünk be az adóhatóságnak.

A személyi állományt érintő változás, hogy a munkaügyi feladatokat ellátó kolléganő nyugdíjba készül, ezért a betanulás, illetve megnövekedett feladatok miatt már 2017. június 1-től felvételre került 1 fő köztisztviselő.

A beszámolás évében a csoportot érintő külső szervek ellenőrzése: A Magyar Államkincstár minden településen ellenőrizte a normatíva igénylés jogszerűségét. Az Állami Számvevőszék a belső kontrollrendszer kialakításának és működtetésének tárgyában 2013. évben végrehajtott ellenőrzése kapcsán utóellenőrzést folytatott 2017. évben.

Az önkormányzat bevételeinek realizálására részben az *adóhatósági feladatok* ellátásával, kisebb részben a polgárjogi szerződésekből származó teljesítés nyomon követésével teszünk eleget.

Az önkormányzat 2017. január 1-jétől csatlakozott az ASP Adó szakrendszeréhez. Az adócsoport munkatársai az év eleji adókivetések után, 2017. márciusában végezték el a korábban használt adónyilvántartó program adatainak migrálását az ASP. ADÓ szakrendszerbe. A csaknem 1 évig tartó adattisztítási folyamatnak köszönhetően a migráció és a tesztelés hiba nélkül zajlott, adatvesztés nem történt. Általánosságban viszont elmondható, hogy az ASP rendszer felépítéséből, működéséből adódóan az egy munkafolyamatra fordítandó munkaidő megnövekedett.

Nick község adóbevételei 2017. december hónapban a költségvetésben tervezett előirányzat alatt maradtak. A legnagyobb bevételi forrást jelentő helyi iparűzési adó felemás képet mutat. A tervezett 5 millió forint ugyan teljesült, de az M86-os úton dolgozó cégek május végi bevallásai után, illetve az előleg-törlési kérelmek miatt közel 8,5 millió Ft-ot kellett visszautalni az adózók kérelmére. Ez alapjában döntötte meg a költségvetésben tervezett összeget. Azonban azt is szem előtt kell tartani, hogy a 2018-as évre az egyik útépítő cég több mint 1,5 millió Ft-os túlfizetést visz át.

Az építményadó-bevétel a tervezett összegtől csak kis mértékben marad el. Az 500 e Ft tervezetthez képest december első napjaiban az egyenleg 378 e Ft-ot mutat.

Gépjárműadóból a korábbi évekhez hasonlóan az adóbevétel 40%-a illeti meg az önkormányzatot. A gépjárműadó számla egyenlege –az építményadóhoz hasonlóan – a decemberi utalást is figyelembe véve kisebb elmaradást mutat, a másfél millió forint tervezethez képest 1.378 e Ft összeg folyt be.

Kommunális adóban az idei évben közel 30.000 Ft-ot vezettünk át az egyik adózó kérelmére, így a 1,5 millió forintos előirányzattal szemben 1.481 ezer forint bevétel áll. Ebben az adónemben –az eddigi évekhez hasonlóan- az külföldi állampolgárok elérése, tájékoztatása okozza a legtöbb gondot az adóhatóságnak.

Talajterhelési díjjal kapcsolatban: örömteli, hogy szinte a teljes lakosság igénybe veszi a csatornahálózatot, kímélve a környezetet, a települést, azonban ez jelentős adóbevétel kiesést jelent az önkormányzat számára. A tervezett 500 ezer forint helyett 98.000 Ft folyt be a számlára, azonban ebből túlfizetés miatt 90.000 Ft-ot visszautaltunk. Egy adózó felderítése (ellenőrzése) folyamatban van, az ő lehetséges adófizetési kötelezettségének megállapítása az ellenőrzés lezárta után kerülhet sor.

Az adótartozások eredményes végrehajtása érdekében több végrehajtási cselekményt foganatosított az adóhatóságunk, amelyek jelentős része még folyamatban van. A végrehajtási eljárásokat jellemzően az év vége felé, a törvény szerint október 31-ig kiadott fizetési felszólításokban foglalt fizetési határidő letelte után indítjuk. Elsősorban munkabér- és nyugdíj-letiltás, hatósági átutalási megbízás (inkasszó) kibocsátására került sor. Ezen túlmenően a Nemzeti Adó és Vámhivatal megkeresésével (végrehajtás kérése és adóvisszatartás) kívánunk érvényt szerezni az egyes behajtási cselekményeknek.

Az *igazgatási és titkársági csoport* munkatársainakmunkakörébe tartozó, ez évben legjelentősebb feladatok:

A megyei levéltár kérésének megfelelően beszállításra kerültek az 1974-1990 között a „O”-ás, azaz nem selejtezendő iratok. Ezeket az ügyiratokat a mindenkori hatályos jogszabály alapján fel kellett vezetni a jegyzőkönyvben az irattári tételtervnek megfelelően, majd ügyiratszám és ügykör szerint saválló dobozba kerültek az ügyiratok, melyek beszállításra kerültek a levéltárba (cca. 30 méter).

A képviselő-testületi ülések jegyzőkönyveinek beköttetése 2 évre visszamenőleg megtörtént *Répcelak, Csánig, Nick tekintetében.*

Jelentős ügyvitelt igényelt a hulladéktelep egységes környezethasználati engedélyének módosítása, valamint a Központi Címregiszter kialakításával összefüggő feladatok.

Néhány adat a *közbiztonsági referensek* által elvégzett feladatokról:

Március 22-én megtartásra került a Répcelakon a teljes körű külső védelmi gyakorlat. A gyakorlat során probléma nem merült fel, azt a Katasztrófavédelmi Igazgatóság sikeresnek minősítette.

2017. március 31-ig *mindhárom településnél* felül kellett vizsgálni a veszély-elhárítási tervet a 234/2011. számú kormányrendeletben előírtak szerint.

A hőségriasztással kapcsolatos feladatok is ellátásra kerültek. Répcelakon került megrendezésre a polgárvédelmi verseny, ahol a közbiztonsági referensek is közreműködtek.

Megyei Védelmi Bizottság elnökének intézkedése alapján a riasztási gyakorlat végrehajtásra került *a három településen*. Többször vettünk részt koordinációs értekezleten.

*Néhány statisztikai adat a csoport feladataiból:*

2017-ben *Nick* önkormányzata ingyenes nyári gyermekétkeztetést biztosított 1 fő hátrányos helyzetűgyermek részére,6 esetben történt rendkívüli települési támogatás, valamint 1 esetben rendszeres települési támogatás(lakásfenntartási támogatás) megállapítása,3gyermek részesült rendszeres gyermekvédelmi támogatásban 2016-17-ben. Újszülött támogatás 2017 évben 6 megállapítás.

2017-ben is részt vett *Nick* a BURSA Hungarica pályázaton 1 fő részesül ösztöndíjban.

Az év folyamán 4 esetben készült statisztika a Központi Statisztikai Hivatal részéré és további 2 esetben történt kérdőív kitöltése. 2017-ben is készült mind a három településre Gyermekjóléti és gyermekvédelmi, valamint a Családsegítő Szolgálat részéről beszámoló.

Közfoglalkoztatásban 1 fő vesz részt. Szociális étkeztetés keretében 12 fő részesül ellátásában, házi segítségnyújtás keretében 5 fő részesül ellátásban.

Tavasztól őszig számos feladatot ad a közterületek nyári karbantartási munkáinak elvégeztetése (gazos területek tulajdonosainak felszólítása). Az idei évben új munkavédelmi szerződéseket kötöttünk ezértúj szolgáltatóval bonyolítjuk az oktatásokat. Számos feladatot ad a földforgalmi törvény, különösen a változások nyomon követése. Szerveztük a nyári szúnyoggyérítést, valamint a parlagfű elleni védekezéssel kapcsolatos feladatokat.

Intézzük a hatósági bizonyítványok kiállítását, a birtokvédelmi ügyeket, állattartási ügyeket (eboltás, chippelés, ebnyilvántartó program vezetése). Továbbra is feladat a népesség nyilvántartás az anyakönyvi igazgatás és az ipar- kereskedelmi ügyek intézése.

Ellenőrzések az igazgatási és titkársági csoportban:

1. *Répcelak* város, valamint *Nick és Csánig községek* tekintetében a Sárvári Katasztrófavédelmi Igazgatóság ellenőrizte a belterületi vízelvezető árkokat, illetve december elsején ellenőrizte a téli felkészülésbe bevonható eszközállományt Répcelak tekintetében. Az idei évben sor került a veszély elhárítási terv teljes körű gyakorlatára. A veszély elhárítási tervek felülvizsgálata, pontosítása a közbiztonsági referensek részéről megtörtént.

A megtartott ellenőrzés hibát, hiányosságot nem tárt fel.

1. Vas Megyei Kormányhivatal Hatósági és Gyámügyi Főosztálya ellenőrizte a hátrányos helyzetű gyermekek részére kötelezően biztosítandó ingyenes szünidei étkeztetést.

A megtartott ellenőrzés hibát, hiányosságot nem tárt fel.

*Lakás-és helyiségbérleti ügyek:* Répcelak város Önkormányzata megvásárolta a Petőfi Sándor utca 56/1. szám alatti Irodaházat. Az Irodaház kétszintes épületrészének földszinti és emeleti helyiségeinek bérbeadását a Hivatal előkészítette és a testületi döntést követően intézkedett a szerződések megkötéséről.

Felülvizsgálatrakerültek répcelaki Egészségházban a szakorvosi rendelőben, a Jókai utcában található raktárépületben lévő tároló helyiségekben és az egyéb bérbe adott helyiségekben fizetendő bérleti díjak. Két eljárás folyt fiatal házasok lakáshoz jutásának előkészítése és a döntés végrehajtása érdekében Répcelak tekintetében.

Az Egészségház átalakítása miatt egy magánrendelést végző háziorvos helyiségbérleti szerződése szűnt meg a szakorvosi rendelők funkciójának megváltozása során. A mosoda bérlője több alkalommal is késedelembe esett a bérleti díj megfizetésével, ezért részére felszólítás került kiküldésre az ügyvéd közreműködésével.

A répcelaki önkormányzati tulajdonnal érintett társasházi lakások tekintetében tájékoztató készült a közgyűlési döntésekről.

*Köznevelés, sport:* a fenntartó részéről megszervezésre került a 2017/2018-as nevelési évre vonatkozó óvodai beíratás. Május hónap utolsó munkanapjáig meghatározásra került az óvodai csoportok száma is. A 2017/2018-as nevelési évre vonatkozólag nem volt szükség fenntartói engedélyre a maximális csoportlétszámtól való eltérésre. Figyelemmel kísértük az óvodai beiratkozás kapcsán, hogy minden óvodai részvételre köteles gyermeket a szülők beírattak-e valamely intézménybe. Amennyiben nem történt meg a gyermek beíratása, úgy a szülőt figyelmeztettük a beiratkozás elmulasztásával kapcsolatosan.

Egy esetben zajlott eljárás óvodai felvétel ügyében, mivel a Szülő az óvodavezető felvételt elutasító döntését megfellebbezte. Az eljárás végén a gyermek felvételre került az intézménybe.

A KIR adatszolgáltató felület naprakészségéről gondoskodunk, az adatszolgáltatásokat elvégezzük a rendszerbe. A HH és HHH gyermekek létszámát tekintve évente két alkalommal szükséges adatszolgáltatás.

*Információbiztonság és informatikai fejlesztési feladatok:*

Az állami és önkormányzati szervek elektronikus információbiztonságáról szóló 2013. évi L. törvény rendelkezéseinek eleget téve a Hivatal szerződést kötött a Lart-SecBt-vel az elektronikus információs rendszerek biztonságáért felelős személy feladatainak ellátására. Helyszíni felmérés alapján elkészült a Hivatal kockázatelemezése és az informatikai biztonsági helyzetfelmérés. Az ASP rendszerhez történő csatlakozás kapcsán a Lart-Sec Bt. elvégezte az információ biztonsági szabályzat felülvizsgálatát.

Az ASP rendszerhez történő csatlakozás miatt további feladatok jelentkeztek a biztonsági követelmények megtartása érdekében. Ezek egy része anyagi forrást is feltételez, másik része pedig helyi szervezési intézkedésekkel teljesíthető. A követelmények betartása érdekében az információbiztonsági felelőssel és a rendszergazdával közösen törekedünk arra, hogy a követelmények egy része már az idei évben megvalósuljon.

Az év során elkészült a fizikai védelmi eljárásrendről szóló szabályzat, melynek célja, hogy meghatározza a Répcelaki Közös Önkormányzati Hivatal fizikai és környezeti védelmi szabályait és eljárásait.

*Képviselő-testületek működésével kapcsolatos feladatok:*

*Répcelakon* a Képviselő-testületi ülések száma 2017. november 30-ig: 10 munkaterv szerinti rendes ülés, 5 rendkívüli ülés, 3 zárt ülés, 3 közmeghallgatás és 1 ünnepi ülés. A hozott határozatok száma 260, valamint 28 rendelet megalkotására került sor.

Az Ügyrendi Bizottság 10 alkalommal ülésezett, a hozott határozatok száma 52.

A *Társulási Tanács* november 30-ig 6 nyilvános ülést tartott, 35 határozat meghozatalára került sor.

A Polgármesterek Tanácsa az év során 2 alkalommal ülésezett.

A jegyzőkönyveket már nem papíralapon, hanem a Nemzeti Jogszabálytáron keresztül elektronikus formában juttatjuk el a Kormányhivatalhoz. A jegyzőkönyvek a Könyvtárban megtekinthetők. A Nemzeti Jogszabálytárba kell feltölteni az elfogadott, egységes szerkezetű rendeleteket is az elfogadást követő 3 munkanapon belül. Minden évben elvégezzük a törzsadattár egyeztetését és frissítését.

A képviselő-testületek és a Társulási Tanács üléseit munkaterv alapozza meg, a munkatervek a tárgyévi utolsó üléseken kerülnek elfogadásra.Nyilvántartjuk a képviselő-testületi ülésekről való képviselői és bizottsági tagsági távolmaradás bejelentéseit.

*Gazdasági és Városüzemeltetési Bizottság* 10 alkalommal ülésezett, a hozott határozatok száma 69. *Pénzügyi Bizottság* 14 alkalommal ülésezett és 125 határozatot hozott.

*Nicken* a Képviselő-testület 8 munkaterv szerinti ülést, 2 rendkívüli ülést, 8 zárt ülést és 3 közmeghallgatást tartott. A hozott határozatok száma 86, valamint 18 rendeletet alkotott. Az Ügyrendi Bizottság 2 alkalommal ülésezett.

*Csánigon* a Képviselő-testület 8 munkaterv szerinti ülést, 3 rendkívüli ülést, 2 zárt ülést és 3 közmeghallgatást tartott. A képviselő-testület által hozott határozatok száma 77, valamint 19 rendelet megalkotására került sor. Az Ügyrendi Bizottság 7 alkalommal ülésezett.

A polgármestereknek, a képviselőknek, a bizottságok tagjainak, és az intézményvezetőknek évente, továbbá a vagyonnyilatkozat-tételi kötelezettséggel járó munkakörök betöltőinek a jogszabályban előírt időközönként vagyonnyilatkozatot kell tenniük.

A polgármesternek, a képviselőknek és a bizottságok tagjainak a megválasztásukat követő 30 napon belül kérelmezniük kellett felvételüket a köztartozásmentes adózói adatbázisba. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a Kormányhivatalt. Ez esetben méltatlansági eljárást kell lefolytatni, melyre az idei évben is két alkalommal került sor.

Eleget teszünk a kötelező statisztikai felméréseknek, az év során érkező adatszolgáltatásoknak és közérdekű adatigényléseknek.

A Közös Hivatal munkatársainak közreműködésével sikeresen bonyolította mindhárom önkormányzat a falunapi rendezvényeket, és a Répcelaki Fesztivált. Ezen túlmenően Nick település tekintetében a Hivatal ügyintézője részt vett arendezvények szervezésében és lebonyolításában:

A Közös Hivatal feladatainak ellátása során az évben főszámon eddig 3.815 ügyiratot (2016-ban 3.990), alszámon 3.865 (2016-ban 4.630) ügyiratot iktattunk. A hatósági ügyek csökkenése tehát nyomon követhető. Az ügyiratok irattározása a hely hiány miatt nehézségekbe ütközött. Az irodaházban kialakításra került a külső irattár, ahová felvezetés után a műszaki ügyiratok, továbbá 1974-1990-ig a nem selejtezhető iratok kerültek. Az új iktatórendszer bevezetése, ugyancsak nagy megterhelést ró a titkársági ügyintézőkre, mivel fokozottan figyelni kell, hogy az eddigi iratok iktatásra kerültek-e, továbbá a 2017.évben keletkezett ügyiratokat irattárba kell adni, mert az új iktató programon már ezt nem lehet pótolni.

*Támogatások:* a költségvetési rendeletben biztosított keretösszeg terhére támogatást a Képviselő-testület állapíthat meg.

*Nick* település tekintetében a pályázati alapot 3 egyesület 180 ezer Ft összegben és a Répcelaki Szent István Király Plébánia 120 ezer Ft összeg erejéig vette igénybe programhoz, tárgyi eszköz beszerzéshez, működéshez.

A támogatásokról támogatási szerződést készítünk, valamint nyilatkoztatjuk a támogatást kérőt az összeférhetetlenségről vagy érintettségről. A támogatásokat és azok elszámolását a www.kozpenzpalyazat.gov.hu weboldalon tesszük közzé.

2017. január 1-től az államháztartási törvény módosításával megváltoztak az elszámolás szabályai. Annak érdekében, hogy a támogatás évét követően a benyújtott elszámolások megfelelőek legyenek tájékoztatót küldtünk ki az érintettek részére az új elvárásokról.

2016. március 1-től hatályos államháztartási szabály értelmében a támogatási döntéseket a kincstári monitoring rendszerbe is fel kell tölteni. Ehhez elvégeztük a regisztrációs folyamatot. 2016. október 12-től a Kincstári Monitoring Rendszer feladatát az Országos Támogatás-ellenőrzési Rendszer vette át, melynek működése nem zökkenőmentes.

Az Áht. folyamatosan változó szabályaival a felülvizsgálat után összhangba került a támogatási rendszer.

A támogatással történt elszámolásokat követően a számlát vezető pénzintézetnél törlésre kerülnek a beszedési megbízásra vonatkozó felhatalmazások.

*Csánig* község Önkormányzatának Képviselő-testülete az év során egy támogatás megítéléséről döntött.

Új alapokra került 2017. január 1-től a háziorvosok támogatása, így többszöri egyeztetés után került elfogadásra az ezt megalapozó önkormányzati rendelet. E rendelet kapcsán is kértük a Támogatásokat Vizsgáló Iroda szakmai véleményét.

Elkészítésre került a TÁMOP-6.1.2-11/1. azonosító számú pályázat 3. számú fenntartási jelentése is. A projekt fenntartás tervezett befejezése 2019. október 8.

Megkezdődött a felkészülés a 2018. évi országgyűlési képviselők választására is. A témában felkészítésen vettek részt az érintettek.

Módosult az NVR, valamint a VÁKIR rendszer felülete is, melyet ismételten meg kell ismerni és a használatát elsajátítani. A felkészülés egyre több feladatot ró az igazgatási csoport tagjaira.

Az önkormányzat *honlap*jának adattartalommal való feltöltése részben jogszabályi kötelezettség, másrészt azonban lényeges hírforrás a lakosság számára. Ezért kiemelt figyelmet fordítottunk az idei évben is arra, hogy az adattartalmat aktualizáljuk. Megjelöltük az egyes témák felelőseit és folyamatosan végezzük az adatfeltöltéseket. A Hivatal részéről a koordinációt az aljegyző végzi.

Megvalósult Répcelakhonlapjának fejlesztése az önkormányzat ez irányú döntése alapján.Az Internetes honlapakadálymentesített és mobil eszközökre is optimalizált. További feladat az internetes portál továbbfejlesztése az ASP szolgáltatási rendszer működési mechanizmusának megfelelően.

*Személyi feltételek, személyzeti feladatok:* a Közös Hivatal köztisztviselői létszáma 18 fő, mely átmenetileg 19 főre emelkedett, egy kollégánk nyugdíjazása folytán az új munkatárs betanulásának idejére. A pénzügyi csoportban továbbra is nagyarányú fluktuáció tapasztalható.Szeretném kiemelni, hogy a feladatok ellátásához legalább 18 fővel dolgozó apparátus szükséges. 2013. március 1-től a Közös Önkormányzati Hivatal megalakulásával egy fő ügyintéző a Nicki Kirendeltségen látja el teendőit. Immár több év távlatában megállapítható, hogy állandó az egyes munkakörökben a személyi változás, mely például a pénzügyi feladatok ellátása terén további nehézséget, munkaszervezési gondokat okoz. Nehezíti a szakemberek felvételét és megtartását az a tény, hogy a sok és felelősségteljes munka központi illetményemelés hiányában anyagilag nem elismert. A középszintű végzettségű köztisztviselőink havi illetménye a jövő évi minimálbér és garantált bérminimum megemelése következtében csupán a minimumot fogja elérni. Valamivel kedvezőbb a helyzet a felsőfokú végzettségű köztisztviselőknél, mely elsősorban Répcelak Város Önkormányzatának az illetményalap megemelésére vonatkozó döntésének következménye.

A feladatellátást egyelőre nem gyorsítja és egyszerűsíti, hanem tovább bonyolítja és lassítja az ASP rendszerre 2017. január 1. határidővel történő áttérés. Dolgozóink képzése folyamatban van, és általános az elkeseredés.

A Répcelaki Közös Önkormányzati Hivatal 2017. évi költségvetési keretemintegy 96,3 millió Ft volt, mely Répcelak Város Önkormányzatának költségvetésébe olvad be.

A Hivatal működését az állam alapesetben az adott évi központi költségvetésről szóló törvényben meghatározott mértékben, és a hivatal által ellátott arányban finanszírozza, amelyet a székhely település részére folyósít. Esetünkben 17,53 fő köztisztviselői létszámra 80.287.400 Ft állami hozzájárulás került megállapításra. Mivel Répcelak Város Önkormányzatának 1 főre jutó adóerő-képessége magas volt, a megállapításra került összeg teljes egészében beszámításra került, így a jogszabály alapján, azt a helyi iparűzési adóból kell finanszíroznunk.

Az elismert hivatali létszám nem alkalmazási korlátot, vagy szabályt jelent, hanem egy matematikai együtthatót, mellyel a támogatás fajlagos összegét kell szorozni.

A Hivatalra a Képviselő-testület által engedélyezett köztisztviselői létszámkeret 2017. január 1-én 18 fő volt, mely 2017. június 1-től nyugdíjazás miatti személycsere miatt átmenetileg 2018. február 26-ig 19 főre növekedett. A Hivatal dolgozói közül 1 fő a Nicki Kirendeltségen látja el feladatát.

Répcelak Város Önkormányzata a Répcelaki Közös Önkormányzati Hivatal 2017. évi eredeti költségvetését 96.295 ezer Ft bevételi és kiadási főösszeggel fogadta el.

A bevételeknél a Kormányablak azonos épületben történő működése folytán 650 ezer Ft-ot a rezsi továbbszámlázásából, a fennmaradó 95.645 ezer Ft-ot Répcelak Város Önkormányzatának saját bevételből történő finanszírozásából terveztünk.

A kiadási oldalon a legtekintélyesebb tétel a személyi juttatások összege és azok járulékai.

2017. évre 64.428 ezer személyi juttatással és 15.317 ezer Ft munkaadói járulékkal terveztünk.

Központi bérpolitikai intézkedésre az önkormányzati köztisztviselők esetén 2017. január 1-től nem került sor, ugyanakkor a minimálbér és a garantált bérminimum összege jelentősen megemelkedett. Bérfeszültséget okozott volna a dolgozók körében, ha a garantált bérminimum emelkedésével nem érintett dolgozók munkabére változatlan maradt volna.

Ezért 2017. január 1-től az illetményalap 20%-os emelkedésével számoltunk, a jelenlegi 38.650 Ft-ról 46.380 Ft-ra. Erre a Költségvetésről szóló törvény saját forrásból lehetőséget ad. Így összességében a Hivatalban 11.310 ezer Ft alapilletmény növekedéssel számoltunk, mely 24,4 %-os átlagos emelkedést jelentett az előző évhez viszonyítva. Ennek következtében Répcelak Város Önkormányzata a 2017. évi költségvetésében – járulékkal együtt – 12 millió Ft többlettámogatást biztosított saját forrásból a Hivatal dolgozói – 2008. óta szinten tartott – bérének rendezéséhez.

2017. évben 1 fő köztisztviselő 30 éves jubileumi jutalomra vált jogosulttá. A cafeteria keret dolgozónként – a vonatkozó jogszabálynak megfelelően – évi bruttó 200 ezer Ft összegben került megállapításra.

A dologi kiadások tervezett összege az előző évivel azonosan 16.250 ezer Ft összegben került elfogadásra. Az előirányzatból 1.276 ezer Ft a Nicki Kirendeltség kiadásaira került betervezésre. Ennek teljesítése az év végéig előreláthatólag 750 ezer Ft lesz. Ezen túlmenően Répcelak Város Önkormányzata a napi két órás foglalkoztatású hivatalsegéd munkabérére és járulékára 560 ezer Ft támogatást nyújtott. (Megjegyezni kívánom, hogy országosan nem ez a gyakorlat, ugyanis zömében a közös önkormányzati hivatal állami finanszírozással le nem fedett működési költségeit a társuló önkormányzatok közösen, a lakosságszámuk arányában az éves költségvetésük terhére biztosítják.)

A Hivatal dologi kiadásai azokat az előirányzatokat tartalmazzák, melyek a közös feladatellátást szolgálják. Üzemeltetési és szakmai anyagok, rezsi és karbantartási kiadások, szakmai és egyéb szolgáltatások igénybevétele.

Felhalmozási kiadásként 300 ezer Ft került betervezésre, mely a biztonságos működéshez legszükségesebb számítástechnikai, irodatechnikai eszközök cseréjéhez, pótlásához szolgál alapul.

Az év közben belépő köztisztviselő bérét a 2016. évi maradványból finanszíroztuk.

A köztisztviselők bérkompenzációjára az állam 292 ezer Ft pótelőirányzatot biztosított.

Munkánk során arra törekszünk, hogy a Hivatalt fenntartó önkormányzatok lakosságát teljes körűen, hatékonyan és jogszerűen szolgáljuk ki ügyeik intézése során, továbbá maradéktalanul és eredményesen elvégezzük azon feladatokat melyek az önkormányzatok működésével kapcsolatban ránk hárul.

Répcelak, 2017. december 14.

Tisztelettel: dr. Kiss Julianna sk.

jegyző

Határozati javaslat:

Nick Község Önkormányzatának Képviselő-testülete testülete elfogadja a Répcelaki Közös Önkormányzati Hivatal 2017. évi munkájáról szóló beszámolót.

Felelős: Csorba József polgármester

dr. Kiss Julianna jegyző

Határidő: azonnal